Randristik
Randristik (Trifolium fragiferum) on mitmeaastane ühekojaline rohttaim liblikõieliste sugukonnast ristiku perekonnast. Väike taim, õied helelillad. Taim meenutab valget ristikut, kuid erinevalt sellest lähevad äraõitsenud randristiku õied õhku täis ja muutuvad kerakujuliseks. Randristik kasvab rannaniitudel. Lääne-Eestis mererannal tavaline taim. Õitseb juunist septembrini. Kõrgus 5–20 cm.